钦定古今图书集成/历象汇编/庶征典/第171卷 > 王充论衡 > 《虎害》元·好问
## 钦定古今图书集成/历象汇编/庶征典/第171卷 > 王充论衡 > 《虎害》元·好问

北山虎有穴，南山虎成群。目光如电声如雷，倚荡伏
起山之垠。百人一饱不留骨，败衣坠絮途纷纷。空谷
绝樵声，长路无行尘。呀呀垂涎口，耽耽阙城𬮱。天地
岂不仁，社公岂不神。哀哀太山妇，叫断秋空云。可怜
封使君，生不治民死食民。世上无复裴将军，北平太
守今何人？